user
Waxaad sheegtaa waxyaalaha sare loogu qaado Caafimaadka xubinta Taranka dumarka ?


assistant
Ferjigu waxa uu ka mid yahay xubnaha ugu muhiimsan ee taranka, waxa uu qaabilsan yahay howlo dhowr ah sida dhalmada iyo galmada.

Waxaa muhiim ah in lagu dedaalo ilaalinta caafimaadka ferjiga si looga hortago xanuunnada ku dhaco xubinta taranka dumarka. Halkaan hoose ka dheeho, tallaabooyinka lagu hormariyo caafimaadka xubinta taranka taranka dumarka:

Haku mayrin….
Haku dhaqin siilka khalka, kicisada burka, iyo biyaha iodine loo yaqaanno si aad u baabi’iso urta aan fiicnayn ama aad u nadiifiso, waxay carqaladayn karaan shaqada bakteeriyada siilka iyo heerka PH-ka taas oo keeni karta in siilku u nuglaado infekshannada. Sidoo kale ka ilaali inaad wax ku buufiso sida carfiyeyaasha.

Waxaad ku mayri kartaa saabuun aan caraf lahayn iyo biyo kaliya subax kasta si aad u ilaaliso nadaafada ferjiga.
Ha joogteynin xirashada Gorgorada:
Caafimaad darrada gorgoradda waa mid muuqato laguna cadeeyay dhowr cilmibaaris iyadoo lagu fiiriyay xiriirka ka dhexeyn karo xirashada dharka Nylon-ka ka samaysan iyo caabuqa cabeebka “Nylon Underwear & Yeast Infection”, nasiib xumo, haween yar ayaa ku baraarugsan arintaan, waxaa jira haween badan oo ka caban jiray infekshan soo laalaabto iyagoo si joogto ah u xiran jiray gorgorada, kadibne isbadal fiican dareemay markay joojiyeen.

Taladu waa in aad xiratid maro ka samaysan shay aan nylon ahayn oo hawada ka gudib karto sida cudbiga oo kale, kuleelne soo jiideynin, dhididna aanan abuuraynin, Tusaale ahaan sida marada baatiga oo kale in aad gorgorod ahaan u tolatid.

Haddii ay kugu adag tahay in aad gorogorada dhigtid, ku dadaal in aadan joogteynin xirashadeeda khaasatan haddii aad ku nooshahay dhulalka kuleelaha ama maro cudbi ama baati ah ku tolo gorgoarada wixii jilbaha ka hooseeyo gorgorada ka dhig, wixii ka sareeyane maro kale ku tolo. (Waa fashion caafimaadka u roon!!)

Cuntooyinka uroon caafimaadka ferjiga dumarka:
Cun caanaha la fariisiyay:
caano garoorka loo yaqaanno waxaa laga helaa “probiotics”. Waxaa jira qaar ka mid ah bakteeriyada oo nacfi u leh jirka, kana qeyb qaato habdhisyada jirka sida dheefshiidka oo kale.
Haddii bakteeriyadaas laga waayo jirka waxaa ku dhici kara xanuuno ay ka mid yihiin calool xanuun iyo shuban waxaana badanaa lagu arkaa caruurta iyo dadka sida xaddhaafka ah u cuna qallajiyayaasha taasoo bakteeriyadii cudurka keenaysay iyo tii fiicnaydba jirka ka dhameeyay.

Xaaladaas oo kale waxaa qofka loo qoraa daawooyin la dhaho “probiotics” oo ah bakteeriyadii laftirkeeda oo daawo ahaan loo soo sameeyay, xanuunadaas ka dhashay bakteeriyo la’aanta ayaana lagu daaweeyaa.

Proboitics-ku waxay isku dheeli tiraan heerka PH-ka ferjiga waxayna kordhiyaan bakteeriyada wanaagsan waxay kaloo la dagaalamaan cabeebka ferjiga dumarka ku dhaco.

Biyo badan:
Cab biyo badan maalin kasta, waxay la dagaalamaan infekshannada, Biyaha diirran waxay yareeyaan xanuunka caadada, Waxaa laga helaa walxa xoog badan oo khafiifiya xanuunka ka dhasha caadada, sidoo kale waxey nasisaa murqaha caloosha si loo yareeyo xanuunka weyhliya caadada, sidoo kale biyaha kulul waxey u wanaagsan yihiin majiirka sababtoo ah waxey kor u qaadaad dhaqdhaqaaqa dhiiga mara xididada yaryar sidaa darteed waxaa kala baxa murqaha jirka.

Cabbitaannada shiidan ee darayga ah:
Ku dedaal cunista badan ee fruits-ka iyo caabitaannada laga shiido, sababtoo ah waxay yareeyaan dhididka badan ee gumaarka iyo infekshannada.

Toonta:
Toonta waxaa ku jira maaddooyin kaadida badiya isla markaana nadiifiya kaadi mareenka, iyo maaddooyin awood badan oo dili kara noolaha cudurka dhaliya iyo jeermisyada kala duwan.

Lowska:
wuxuu u wanaagsan yahay caafimaadka ferjiga, waxaa ku jira maadooyinka ka hortaga cudurka caabuqa kaadi mareenka, ee loo yaqaanno Urnary Tract Infection (UTI).

Cuntooyinka kale ee u wanaagsan caafimaadka xubinta taranka waxaa ka mid ah, caananaaska, saytuunka, cramberriies, baradhada macaan, khudaarta cagaaran, digirta soy-da, qoondarka (flax seeds) baasbaaska iyo shukulaatada madow.